ການໃຊ້ແຮງງານເດັກ ທີ່ແຜ່ຫຼາຍ ໃນມຽນມາ ເປັນເລື້ອງ ທ້າທາຍ ສຳລັບພັກ ຂອງທ່ານນາງ ອອງຊານຊູຈີ
ການສຳຫຼວດເມື່ອປີ 2014 ໄດ້ພົບເຫັນວ່າ 24 ເປີເຊັນຂອງພວກເດັກນ້ອຍ ຢ່າງໜ້ອຍ ເຄິ່ງລ້ານຄົນ ແມ່ນມີອາຍຸ ລະຫວ່າງ 10-17 ທີ່ໄປເຮັດວຽກ.
ຫຼັງຈາກ 50 ປີ ຂອງການປົກຄອງໂດຍທະຫານ ໃນມຽນມາແລ້ວ ສິ່ງໜຶ່ງຂອງການທ້າທາຍ ທີ່ປະເຊີນໜ້າ ພັກສັນນິບາດເພື່ອປະ ຊາທິປະໄຕ ຂອງທ່ານນາງ Aung San Suu Kyi ໃນເວລາ ພັກດັ່ງກ່າວເຂົ້າກຳອຳນາດ ໃນປີໜ້ານີ້ ກໍຈະແມ່ນເລື້ອງບັນຫາ ການໃຊ້ແຮງງານເດັກ ທີ່ແຜ່ລາມໄປທົ່ວປະເທດ ນັກຂ່າວ Daniel de Carteret and Simon Lewis ລາຍງານມາ ຈາກນະຄອນ ຢາງກຸ້ງ ໃຫ້ແກ່ວີໂອເອ ກ່ຽວກັບການທ້າທາຍທີ່ ສູງ ໃນການນຳເອົາພວກເດັກນ້ອຍທັງຫຼາຍ ອອກມາຈາກ ບ່ອນ ເຮັດວຽກເຮັດການ ແລ້ວນຳເອົາເຂົາເຈົ້າກັບຄືນໄປໂຮງຮຽນ ໄຊຈະເລີນສຸກ ຈະນຳເອົາລາຍລະອຽດກ່ຽວກັບເລື້ອງນີ້ມາສະ ເໜີທ່ານ ຢູ່ທີ່ໂຮງງານແຫ່ງນີ້ ຕັ້ງຢູ່ຊານເມືອງ Mandalay ທາງພາກກາງຂອງມຽນມາ ມີເດັກນ້ອຍ ອາຍຸນ້ອຍພຽງແຕ່ 13 ປີ ມີໜ້າທີ່ຄວບຄຸມເຄື່ອງກົນຈັກໜັກ ໂດຍໄດ້ຮັບຄ່າຈ້າງ 4,000 ຈາດ ຫຼື ປະມານ 3 ໂດລາ ຕໍ່ມື້ ບໍ່ມີມາດຕະຖານຄວາມປອດໄພ ຢູ່ທີ່ແຫ່ງນີ້ ເລີຍ ເຖິງຢ່າງໃດກໍຕາມ ເຈົ້າຂອງໂຮງງານຜະລິດສະບູ ທ່ານ Maung Thant ກ່າວວ່າ ທ່ານ ສະໜອງໂອກາດ ໃຫ້ແກ່ພວກເດັກນ້ອຍ ທ່ານ Maung Thant ກ່າວອີກວ່າ ການປົກຄອງໂດຍທະຫານ ຫຼາຍທົດສະຫວັດຜ່ານມາ ໄດ້ທ່ວງດຶງເສດຖະກິດ ແລະ ລະບົບການສຶກສາທີ່ບໍ່ດີ ຊຶ່ງໝາຍຄວາມວ່າ ມີທາງເລືອກ ແຕ່ໜ້ອຍດຽວ ສຳລັບ ພວກເດັກນ້ອຍທີ່ທຸກຍາກ ທ່ານ Maung Thant ເວົ້າວ່າ ຈາກໂຮງງານທັງຫຼາຍ ໄປຮອດອຸດສາຫະກຳການກໍ່ສ້າງ ແລະ ທີ່ເຫັນໄດ້ຊັດທີ່ສຸດ ແມ່ນ ຢູ່ໃນຮ້ານຂາຍນ້ຳຊາທັງຫຼາຍ ມີການໃຊ້ແຮງງານເດັກ ຢ່າງແຜ່ຫຼາຍ ຂໍ້ມູນຂອງການສຳຫຼວດ ສະເໜີແນະວ່າ ເກືອບໜຶ່ງສ່ວນສີ່ ຂອງພວກເດັກນ້ອຍອາຍຸ ລະ ຫວ່າງ 10 ຫາ 17 ປີ ແມ່ນເຮັດວຽກ ອີງຕາມ ທ່ານ Selim Benaissa ຈາກອົງການແຮງງານສາກົນ ຖືວ່າ ບໍ່ມີການແກ້ໄຂ ທີ່ ວ່ອງໄວ ສຳລັບບັນຫາດັ່ງກ່າວ ຄວາມຍາກຈົນ, ບັນຫາຂັດແຍ້ງພາຍໃນ ແລະ ການຂາດແຄນບໍລິການດ້ານສັງຄົມ ກໍ ໝາຍຄວາມວ່າ ພວກເດັກນ້ອຍ ຕ້ອງຫາຢູ່ຫາກິນລ້ຽງຄອບຄົວ ຂອງພວກເຂົາເຈົ້າ ຕັ້ງ ແຕ່ອາຍຸຍັງນ້ອຍ ທ່ານ Benaissa ເວົ້າວ່າ ທ່ານ Benaissa ກ່າວວ່າ ນັ້ນເປັນພຽງການເລີກນຳໃຊ້ກົດໝາຍ ສຳລັບສິ່ງທີ່ຖືວ່າ ເປັນ ເລື້ອງທຳມະດາ ໃນມຽນມາ ຊຶ່ງອາດເຮັດໃຫ້ພວກເດັກນ້ອຍ ມີຄວາມສ່ຽງສູງຫຼາຍຂຶ້ນ ຖ້າ ເຂົາເຈົ້າໄປເຮັດວຽກງານ ແບບອັນຕະລາຍ ເຊັ່ນການຄ້າປະເວນີເດັກ ເປັນຕົ້ນ ເຖິງຢ່າງໃດກໍຕາມ ທ່ານເຊື່ອໝັ້ນວ່າ ໃນໄລຍະຊ່ວງເວລາ ຂະນະທີ່ລະບົບການສຶກສາ ປັບປຸງດີຂຶ້ນ ແລະ ການປະຕິຮູບລັດຖະບານ ຈະດຶງດູດ ພວກບໍລິສັດຕ່າງຊາດ ທີ່ປະຕິບັດ ຕາມມາດຕະຖານສາກົນ ການໃຊ້ແຮງງານເດັກ ກໍສາມາດແກ້ໄຂໄດ້ ຢ່າງຖືກຕ້ອງ ໃນຂະນະທີ່ ຈິດໃຈຂອງຊາວມຽນມາ ໄດ້ຖືກເຊີດຊູໃຫ້ສູງຂຶ້ນ ໂດຍການປ່ຽນແປງ ຂອງ ລັດຖະບານ ທີ່ກຳນົດໄວ້ໃນປີໜ້ານີ້ ການໃຊ້ແຮງງານເດັກ ແມ່ນໜຶ່ງໃນຫຼາຍໆ ອັນທີ່ຈະ ເປັນມໍລະດົກຕົກທອດມາຈາກ ການປົກຄອງໂດຍທະຫານ ທີ່ເບິ່ງຄືວ່າ ຈະສົ່ງຜົນກະທົບ ອັນຍາວນານ ໄປຈົນເຖິງຊົ່ວຄົນລຸ້ນໃໝ່ ຕໍ່ໄປ